CELEX: 62013CN0455
Language: fi
Date: 2013-08-12 00:00:00
Title: Asia C-455/13 P: Valitus, jonka Confederazione Cooperative Italiane, Cooperativas Agro-alimentarias ja Fédération française de la coopération fruitière, légumière et horticole (Felcoop) ovat teheet 12.8.2013 unionin yleisen tuomioistuimen (toinen jaosto) asiassa T-454/10, Associazione Nazionale degli Industriali delle Conserve Alimentari Vegetali (Anicav) ja Agrupación Española de Fabricantes de Conservas Vegetales (Agrucon) v. Euroopan komissio, 30.5.2013 antamasta tuomiosta

9.11.2013   
            
            
               FI
            
            
               Euroopan unionin virallinen lehti
            
            
               C 325/15
            
         Valitus, jonka Confederazione Cooperative Italiane, Cooperativas Agro-alimentarias ja Fédération française de la coopération fruitière, légumière et horticole (Felcoop) ovat teheet 12.8.2013 unionin yleisen tuomioistuimen (toinen jaosto) asiassa T-454/10, Associazione Nazionale degli Industriali delle Conserve Alimentari Vegetali (Anicav) ja Agrupación Española de Fabricantes de Conservas Vegetales (Agrucon) v. Euroopan komissio, 30.5.2013 antamasta tuomiosta
   (Asia C-455/13 P)
   2013/C 325/26
   Oikeudenkäyntikieli: englanti
   
      Asianosaiset
   
   
      Valittajat: Confederazione Cooperative Italiane, Cooperativas Agro-alimentarias, Fédération française de la coopération fruitière, légumière et horticole (Felcoop) (edustajat: avvocato M. Merola, ja avvocato M.C. Santacroce)
   
      Muut osapuolet: Associazione Nazionale degli Industriali delle Conserve Alimentari Vegetali (Anicav), Agrupación Española de Fabricantes de Conservas Vegetales (Agrucon), Associazione Italiana Industrie Prodotti Alimentari (AIIPA) ja Euroopan komissio
   
      Vaatimukset
   
   Valittajat vaativat unionin tuomioistuinta
   
               —
            
            
               kumoamaan tuomion kokonaisuudessaan
            
         
               —
            
            
               toteamaan, että teollisten hedelmä- ja vihannesjalosteiden tuottajien nostama kanne on jätettävä tutkimatta, ja siten hyväksyä valittajien ensimmäisessä oikeusasteessa esittämät vaatimukset
            
         
               —
            
            
               vaihtoehtoisesti siinä tapauksessa, että unionin tuomioistuin katsoo, että kumoamiskanteet on otettava tutkittavaksi — mitä sen ei pidä tehdä —, kumoamaan valituksenalaisen tuomion vakavien ja ilmeisten oikeudellisten virheiden sekä riittämättömien ja ristiriitaisten perustelujen vuoksi, jotka on esitetty valituksessa, ja palauttamaan asian unionin yleiseen tuomioistuimeen tutkittavaksi asiakysymyksen osalta
            
         
               —
            
            
               vaihtoehtoisesti siinä tapauksessa, että unionin tuomioistuin vahvistaa unionin yleisen tuomioistuimen aineellisen arvioinnin asiassa — mitä sen ei pidä tehdä —, kumoamaan kyseisen tuomion sen osan, joka koskee asetuksen N:o 543/2011 (1) 60 artiklan 7 kohdan kumoamisen vaikutuksia, sen vuoksi, että kyseinen osa perustuu ristiriitaiseen päättelyyn, joka on lisäksi ristiriidassa oikeusvarmuuden ja perustellun luottamuksen periaatteiden kanssa, kun otetaan huomioon toimintaohjelmien kesto ja toiminta
            
         
               —
            
            
               velvoittamaan ensimmäisessä oikeusasteessa kantajina olleet osapuolet korvaaman molemmissa oikeusasteissa käydyistä menettelyistä aiheutuneet kulut tai määräämään, että oikeudenkäyntikuluista ensimmäisessä oikeusasteessa ja muutoksenhaussa päätetään myöhemmin, jos asia palautetaan unionin yleiseen tuomioistuimeen.
            
         
      Oikeudelliset perusteet ja pääasialliset perustelut
   
   Valittajat katsovat, että valituksenalaisessa tuomiossa unionin yleinen tuomioistuin
   
               —
            
            
               arvioi virheellisesti kanteen tutkittavaksi ottamisen edellytyksiä asiassa T-454/10 siltä osin kuin se viittasi asetuksen N:o 1580/2007 (2) liitteeseen VIII ja erityisesti siltä osin kuin kyseinen tuomioistuin katsoi, että liite VIII muodosti mainitun asetuksen 52 artiklan 2 kohdan a alakohdan toisen alakohdan kanssa kokonaisuuden, eikä huomannut sitä seikkaa, ettei viimeksi mainitulla säännöksellä muuteta liitteen VIII sisältöä, jona on aina ollut tiettyjen jalostustoimien ja -sijoitusten hyväksyminen unionin rahoituksen piiriin
            
         
               —
            
            
               arvioi virheellisesti ensimmäisessä oikeusasteessa kantajina olleiden osapuolten oikeutta nostaa kumoamiskanteita SEUT 263 artiklan neljännen kohdan nojalla
            
         
               —
            
            
               virheellisesti totesi, että riidanalaiset säännökset annettiin vastoin yhteisiä markkinajärjestelyjä koskevaa asetusta olettaessaan virheellisesti, että kyseisessä asetuksessa suljettiin unionin rahoituksen ulkopuolelle muiden tuottajajärjestöjen kuin (joko kulutukseen tai jalostukseen tarkoitettujen) tuoretuotteiden tuottajajärjestöjen kaikki toiminta
            
         
               —
            
            
               sovelsi virheellisesti syrjintäkiellon periaatetta, kun se sekoitti kyseisen periaatteen vääristymätöntä kilpailua tasavertaisten markkinatoimijoiden välillä koskevaan periaatteeseen ja unohtamalla, että maatalousalaa koskevat sen omat alakohtaiset säännöt yhteisen maatalouspolitiikan puitteissa
            
         
               —
            
            
               kumoamisen vaikutuksia koskevilta osin sovelsi virheellisesti SEUT 262 artiklan 2 kohtaa, kun se erotti toisistaan yhtäältä aikaisemman asetuksen N:o 1580/2007 52 artiklan 2 kohdan a alakohdan toisen alakohdan ja asetuksen N:o 543/2011 50 artiklan 3 kohdan ja toisaalta asetuksen N:o 543/2011 60 artiklan 7 kohdan ja kun se antoi tuomion, jonka täytäntöön paneminen on mahdotonta viitaten asetuksen N:o 543/2011 60 artiklan 7 kohtaan.
            
         
      (1)  Neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7.6.2011 annettu komission täytäntöönpanoasetus (EU) N:o 543/2011 (EUVL L 157, s. 1).
   
      (2)  Neuvoston asetusten (EY) N:o 2200/96, (EY) N:o 2201/96 ja (EY) N:o 1182/2007 soveltamissäännöistä hedelmä- ja vihannesalalla 21.12.2007 annettu komission asetus (EY) N:o 1580/2007 (EYVL L 350, s. 1).